Kaip ir kiti ES bankai bei finansinės įstaigos, Lietuvoje veikianti finansų įstaiga „Tavex“, vykdydama tauriųjų metalų sandorius, turi diegti principą „Pažink savo klientą“. Kliento tapatybės nustatymo ir tyrimo tikslas – sumažinti riziką, kad finansų įstaiga su klientais sudarys sandorius, susijusius su pinigų plovimu ar teroristų finansavimu, taip keldama pavojų finansų įstaigos reputacijai ir tolimesnei veiklai. Šio principo tikslas – tam tikrais atvejais susipažinti su klientu ir gauti informaciją apie kliento lėšų kilmę, siekiant įsitikinti, kad jos nebuvo gautos nusikalstamu būdu ir nėra nukreipiamos nusikalstamiems tikslams įgyvendinti.
Tokie reikalavimai finansų įstaigoms nustatyti vadovaujantis Pinigų plovimo ir teroristų finansavimo prevencijos įstatymu.